
Text rozhodnutia
Súd: Krajský súd Bratislava Spisová značka: 62Cb/62/1998 Identifikačné číslo súdneho spisu: 1098899749 Dátum vydania rozhodnutia: 14. 04. 2014 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2014:1098899749.11 Uznesenie Krajský súd v Bratislave, pred samosudcom JUDr. Petrom Pospechom, v právnej veci žalobcu : HIOX, s.r.o., Klincova ul.č. 37C, 821 08 Bratislava, do zmeny obchodného mena M-Factoring - Naskom, s.r.o., so sídlom Sputnikova ul. č. 19, 821 02 Bratislava, IČO: 35 946 709, zapísaná v Obchodnom registri Okresného súdu Bratislava I, oddiel Sro, vl. 36908/B, zast. JUDr. Júliusom Jánošíkom, advokátom, Klincova č. 35, Bratislava, pošta P.O.BOX 86 Bratislava 15, ako nástupca vlastníka pohľadávky MG NASKOM strojárska, a.s. v likvidácii, pred zmenou obchodného mena BAZ-NASKOM strojárska, a.s. v likvidácii, Sputnikova 19, 821 02 Bratislava, ako nástupca vlastníka pohľadávky BAZ-NASKOM, a.s., Mlynské Nivy 51, Bratislava, proti žalovanému v 1. rade VOLKSWAGEN SLOVAKIA, a.s., ul. Jána Jonáša č. 1, 841 08 Bratislava, IČO: 35 757 442, reg. Obchodného registra Okresného súdu Bratislava I, oddiel Sa, vložka 1973/B, právne zast. JUDr. Štefániou Ursíniovou, advokátkou, Tobrucká 6, 811 02 Bratislava, o zaplatenie pohľadávky v sume 104.228,91 Eur istiny s prísl., o určenie znalca takto r o z h o d o l : Súd u s t a n o v u j e za znalca Doc. Ing. Vojtecha Geletu, PhD, bytom Hrnčiarska 25005/35, 926 04 Sereď, ktorému ukladá, aby podal písomný znalecký posudok a určil : 1/ cenu horizontálnej vŕtačky typ WD130A, výrobné číslo 0342, 2/ prípadný vzrast ceny následkom jej zhodnotenia (vykonané opravy a vylepšenia), 3/výšku škody na horizontálnej vŕtačke v čase poškodenia, t.j. dňa 09.11.1996, 4/ výšku amortizácie nových častí a súčiastok zamontovaných do stroja pri oprave, ktorými sa hodnota stroja po oprave zvýšila. Stanovená lehota na podanie znaleckého posudku je záväzná a len zo závažných dôvodov môže znalec požiadať konajúci súd o jej predĺženie. Ak nemôže znalec vyžiadaný úkon vykonať, je to povinný s príslušným odôvodnením oznámiť súdu-. Nedodržanie stanovenej lehoty, alebo dohodnutej lehoty môže mať za následok zníženie odmeny znalca, alebo uloženie poriadkového opatrenia. Súd podľa § 127 ods. 3 OSP ukladá obom sporovým stranám poskytnúť určenému znalcovi potrebnú súčinnosť. o d ô v o d n e n i e : Na konajúcom súde prebieha konanie, ktorého predmetom je zaplatenie pohľadávky - náhrady škody v sume 104.228,91 Eur istiny s prísl. za poškodenie stroja - horizontálnej vŕtačky typ VD 138, výr. číslo 0342, ku ktorému malo dôjsť dňa 9.11.1996 pri požiari, ktorý vznikol v dôsledku prác s otvoreným ohňom - zváranie a rezanie elektrickým oblúkom a plameňom. Išlo o práce, ktoré vykonával pre spoločnosť Volkswagen Slovakia, a.s. žalovaný v 2. rade, POTRUBIE Košice. Na zaplatenie škody žiadal žalobca zaviazať aj žalovaného v 1. rade, Volkswagen Slovakia, a.s., J. Jonáša 1, Bratislava. Pre potrebu objektívneho posúdenia predmetu sporu konajúci súd dospel k záveru, že je pre toto konanie potrebné určiť znalca a preto rozhodol o ustanovení znalca podľa § 127 ods. 1 OSP tak, ako je to uvedené vo výrokovej časti tohto uznesenia. Poučenie: Proti tomuto uzneseniu je možné podať odvolanie v lehote 15 dní od jeho doručenia, na Krajskom súde v Bratislave, písomne, dvojmo.

